
Flandra liqo espcranlitla. 

STATUTARO 

Laŭ decido de la ĝenerala kunsido dum la 3-a Flandra kongreso 
de Esperanto en Kortrijk, art. 5 kaj 11 nun estas : 

Art. 5. La Liganoj pagas ĉiujaran kotizon de 15.— fr. ; kunlo- 
ĝantaj liganoj pagas kotizon de 5.— fr. 

La subtenantoj pagas ĉiujaran kotizon de minimume 50.— fr. 

•* 

Art. 11 La liga sidejo estas en Brussel. 

ESTRARO. 

Laŭ la reelekto de la ĝenerala kunveno de la 26-a de Junio 
pas. la ĉefestraro de Flandra Ligo Esperantista nun konsistas el : 

Prezidanto : Leo Calloens, Erembodegemstraat, 29, Aalst. 

Vic-prezidanto : Jan van Schoor, Julius De Geyterstraat. 131/1 
Antwerpen. 

Sekretario : Gerard Debrouwere, Marckesteenweg, 28, Kortrijk. 

Kasisto : Bernard Bassleer, Verruelaan, 17, Kortrijk. 

FLANDRAJ U. E. A. — ANOJ, ATENTU! 

Sekve al la partiema sintenado de la ĉefdelegito de la Belga 
teritorio de U. E. A.. la Flandraj U. E. A.-anoj, kunvenintaj je Pente- 
kosto pas. dum sia 3-a nacia kongreso, decidis ne plu pagi sian ko- 
tizon pere de tia ĉefdelegito. La lasta ĝenerala kunveno de la Flan- 
dra Ligo aprobis tiun decidon kaj indikis kiel peranton inter U. E. A. 
kaj la Flandraj U. E. A.-anoj sian sekretarion : Gerard Debrouwere. 

De nun ĉiu l landra l*. E. A.-ano pagas do pere de Gerard De- 
brouwere, >Iarckesteenweg, 18, Kortrijk, poŝtĉeko : 1969,06. 

FLANDRAJ ESPERANTISTOJ, ESTU SOLIDARAJ!! 

















Al BiUnuiJc I 


Flandra Ligo Esperantista decidis meti kronon ĉe la Izer- 
monumento dum la piigrimado tie 1'21-a de Aŭgusto pr. La aliĝintaj 
grupoj venu kun siaj flagoj! 

Ĉiuj Flandraj esperantistoj kunvenu tuj post sia alveno en la 
rendevuejo de 1’Esperantistoj : Festsalono Minerva. Yzerlaan, 17, 
Diksmuide. ĉe 1’ fasado pendos la esperanta flago. 



DE RENE DE CLERCQ 


Ho sankta estis mia patrin’, — 

Kun ĝojo mi funebras ŝin. — 
ŝi estis ja sankta en dolĉa pur’ 

Kiel lakt’ de brust’ Ŝia... Ho nobla naturM 
Maljuna, sed bela... Ne sulk’ en la vang’, 
Okuloj : animo ; parolo : nur kant’. 
Amiko, aŭdinte, vi diris al mi : 
ĉu tian patrinon meritas ja vi ? 


Kaj vi tamen ne sciis, ke sen ripoz' 
ŝi batalis en pen’, sur vizaĝo kun roz’, 
Pro kaŝita zorgo kun dorn’ en la kor’, 
Humila en sia vidvina dolorM 
El buŝ’ ŝi donacis la panon al ni, 

Sian sangon vundvarman ĝis agoni’... 
Ho regu patrino de dolĉa memor’ 

La nuran bonon en mia labor’! 


Tradukis Hector Vermuyten 



La 12-an de Julio pas. subite mortis la Flandra poeto kaj po- 
polgvidanto D-ro Rene de Clercq, kiu estis naskita en Deerlijk 
en 1877. 

Li estis doktoro en Ĝermana filologio kaj instruis antaŭ la mili- 
to en la Ateneoj de Nijvel, Oostende kaj Gent. Sed dum la milito 
li staris inter la aktivistoj kaj estis pro tio eksigita kiel profesoro 
kune kun d-ro Antoon Jacob. 

Rene de Clercq donacis al sia popolo veran popolan arton per 
siaj poemaroj : <Poemoj>>, «Ehoj», «Idealo*, «La Linkampo», La 
Tritiko», «Kantoj por la popolo , «Naturo», la majstroverko « r J’or- 
ĉoj» kaj «Danĝer-korno», kiu animis la aktivistojn. Liaj kantoj es- 
tas inspirantaj Flandrajn kaj Holandajn komponistojn kaj 
estas kantataĵ ne nur en Flandrujo de 1’ studentoj, kamparanoj 
kaj laboristoj, sed ankaŭ en Holando. 

Ankaŭ kiel politikisto de Clerccj estis tre aktiva. Obstina, kie, 
oiuj Okcident-Flandroj, li ĉiam defendis la plej radikalan. Li estis 
membro kaj poste vic-prezidanto de la dua «Konsiiantaro de Flan- 
drujo». En la jaro 1918-a li ekziliĝis al Holando kaj faris tie parol- 
adojn pri Flandrujo. 



(Kli.?o «De Schelde») 

RenĈ de Clercq estis aliĝinta al la tria * Konsilantaro de Flan- 
drujo* kaj estis membro de ties «Politika Komisionoj>. 

Nun li ripozas en Nedertanda tero sed lia spirito restos inter lu 
Flandraj batalantaroĵ : homoj kiel Rene de Clercq fakte neniam 
mortas! 

FanJlra raitonto. 

KIEL KAMPARANO AKIRIS PER MENSOGADO 

REĜAN FILINON 

Estis iafoje belega reĝa filino, kiu nur edziniĝus kun tiu. kiu 
povus dirigi ŝin : «vi mensogas !» 

Grafoj kaj baronoj, knaboj de 1'plej rieaj familioj, venis al ŝi 
centope, sed ne unu el ili kapablis elparoiigi al ŝi tiujn vortojn. 

lun tagon kamparano tie preterveturis kun sia ĉaro kaj sia serv- 

isto. 

«Certe okazas io en la reĝa palaeo*, li diris, *ĉar multaĵ sin- 
joroj en- kaj eiiras. Se mi ne estus kun mia ĉaro, mi ankaŭ enirus*. 

—«Nu, mastrof, diris la servisto, «faru tion ; mi ja heĵmenveturos 
kun ia ĉaro». 

La kamparano ne longe pripensis la aleron kaj kuraĝe eniris 
la palacon. Tie la princino subite ekrimarkis lin kun lia blua vesto, 
meze de Tnobeluloĵ. 

— «Patro», ŝi demandis al la reĝo, «ĉu ni permesos ankaŭ al tiu 
kamparano aspiri je mia mano ?* 

—«Nu, kial ne, infano mia ? Tiu certe ne sukcesos^, diris la reĝo 
ridante. 

La princino iris al la kamparano kaj kondukis lin tra la palaco, 
por doni al li okazon por paroli kaj... mensogi. 

Promenante ili ambaŭ alvenis en la ĉevalejon. 

— «Ni havas grandajn kaj belajn ĉevalojn, ĉu ne ?* ŝi diris. 

— «Jes, sed ili tamen multe diferencas de la miaj. Mi havas 
hejme ĉevalon, kiu estas tiom alta, ke —- kun via permeso — ĝia 
ekskremento jam sekiĝis, antaŭ ol ĝi atingas la teron!» 

— «Tio estas abla», respondis la princino, kvazaŭ ŝi kredis tion, 
kaj ili repromenis en la bovejon. 

— «Kiom grandaj kaj belaj bovoj, ĉu ne ?» ŝi denove komencis. 

— «Tio estas vera*, diris Ia kamparano, «sed, princino, vi devus 
vidi la miajn! Estas malfacile kredeble, sed mi havas hejme bovon, 
kiu estas tiom granda kaj larĝa, ke du muzikistoj ne aŭdus unu 
la alian, se unu el ili tamburus sur la maldekstra kaj la alia flutus 
sur Ia dekstra korno». 

— - Tio estas tute kredebla , diris la reĝa filino, jam malpli 
konvinke. 

Ili nun alvenis en la legomĝardenon. 

— «Kion vi pensas pri niaj brasikoĵ?» demandis la princino. 
«ĉu vi jam vidis tiom grandajn ?» 

— «Nu, ĉe mi vi povas vidi aliajn brasikoĵn , diris la kampa- 
rano. «En mia ĝardeno staras brasiko, al kiu ĉiu venas rigardi 
Jam dum ok tagoj mi manĝis de gi, kiam antaŭhierau roto da 
soldatoj pretermarŝis ; ĉar torente pluvis, ili venis rifuĝi sub la 
subajn foliojn, kaj ne unu el ili malsekiĝis per unu akvoguteto!» 

— «Tio estas ebla, amiketo!» diris la reĝa filino iomete kon- 
fuze. 

Nun ili estis apud la abelkorboj. 

— «ĉu ie estas ja troveblaj tiaj abeletoj ?» demandis la prin- 
cino. 

— « Kion vi pensas!» diris la kamparano. «Mi havas hejme en 
mia korbo abelon. kiu ĉiutage flugas al la kampo kaj vespere mi 
devas rekonduki ĝin per mia ĉaro. Kaj kio okazis pasintan vendre- 
don ? 6i estis rampinta sur dikan tilion, kaj kion aĵn mi kriis, ĝi 
ne volis malsupreniri. P’ine mi mem rampis sur la arbon, sed falis 
teren! Kaj jen. mi falis en tiom profundan puton. ke mi ne plu po- 
vis eliri el ĝi. Mi sendis tuj miajn kruroĵn hejmen por fosilo, kaj 
tiamaniere mi sukcesis eiiri el ĝi. Tio estis do feliĉaĵo kun malfeli- 
ĉaĵo. Sed kiam mi estis elirinta el la puto, kion mi vidas kuŝanta 
sube en ĝi?... Malgrandan papereton!... Kaj Ĉu vi scias, kio estis sur 
ĝi?... Estis skribite sur ĝi, ke via patro devenas de ĉifonisto», 

— «Vi mensogas!» ekkriis la reĝa filino kolerege. 

— - Kaj vi estas kaptita, ĉu ne, knabino ?» ekkriis la kamparano, 
ridante kaj dancante de ĝojo. 

Kaj tiamaniere kamparano akiris per mensogado reĝan filinon. 

Rerakontis Jan van Schoor. 


mondliteraturo 



de Bjornstjerne Bjornson 


Edrehof estis nomita la vilaĝeto, kiu kuŝis tie sola, ĉirkaŭita de 
altaj rokmuroj. La tero estis ebena kaj fruktodona, sed estis tran- 
ĉata en du partoj de larĝa fluo, kiu malsuprenfluis de la montoj. 
ĉi tiu fluo fluis en lagon, ne malproksime de la vilaĝo kaj estis 
videbla de malproksime. 

Super la vilaĝo pendis aglonesto. Gi estis konstruita sur rok- 
pinto supre sur la monto. ĉiuj povis vidi kiam la aglino kovis, sed 
neniu kapablis atingi la neston. La aglo ŝvebis super la vilaĝo, sin 
ĵetis jen sur ŝafidon, jen sur kaprinon ; iam li eĉ kaptis malgrandan 
infanon kaj ĝin kunportis : tial ne estis sendanĝereco en la vilaĝo 
de kiam la aglo havis sian neston sur la montsupro. Oni rakontis 
inter la popolo, ke iam estis du fratoj, kiuj suprengrimpis kaj rabis 
la neston ; sed nuntempe neniu kapablis ĝin ekstuŝi. Kiam en En- 
drehof du kunvenis, ili parolis pri la nesto kaj suprenrigardis. Oni 
sciisĉiujare kiam la agloj estis revenintaj, kien ili estis malsupren- 
flugintaj, kion ili estis forrabintaj kaj kiu laste provis suprengrim- 
pi. La junularo ekzercis de la infanjaroj, grimpis sur la montojn kaĵ 
arbojn, luktis kaj bataiis, por ke ili iam povu suprengrimpi kaj rabi 
la neston, kiel tiuj du fratoj. 

En la tempo, pri kiu mi nun rakontas. la pleĵ lerta junulo de 
Endrehof estis nomita Lejf kaĵ ne devenis de la vilaĝo. Li havis 
buklajn harojn kaj malgrandajn okulojn, estis lerta en ĉiuspecaj 
ludoj kaj amaferoĵ. Jam tre frue li diris pri si mem, ke li ja iam 
atingos la agloneston ; sed la maijunuloj opiniis, ke li malpli 
laŭte devus tion diri. 

Cio tio lln instigis kaj ankaŭ klam 11 estis atinginta Ia plej for- 
tan aĝon, li ekgrimpls. Estis hela dimanĉa mateno, je l’komenclĝo 
cH la somero ; la idoj nun estus elkovitaj. La popolo estis amasiĝinta 
sut la rokmuro por rigardi ; la maljunuloj malkonsilis, la junuloj 
konsilis. Sed li nur obeis al sia propra deziro, atendis ĝis kiam la 
aglino estis elfluginta el sia nesto ; tiam li eksaltis kaj pendis ĉe la 
arbo. je multaj ulnoj super la tero. ĉi tiu arbo kreskis en fendo kaj 
en Ĉi tiu fendo li ekgrimpis. ŝtortnoj moviĝis sub liaj inedoj, polvo 
kaj gruzo falis, alie estis tute trankvile ; nur la fluo fluis tie mal- 
supren kun obtuza kaj daŭra bruado. Pli kaj pli la rokmuro an- 
taŭenkliniĝis ; longe li penciis per unu mano.dum piedo serĉis sub- 
tenon, kiun li nc povis vidi. Multaj, precipe virinoj. sin deturnis 
kaj diris, ke li ne estus komencinta tion, se li havus ankoraŭ ge- 
patrojn. U trovis subtenon, denove serĉis, jen per la manoj, jen per 
la piedoj ; li perdis ĝin, li ekglitis, sed tamen jen denove firme pen- 
dis. Tiuĵ, kiuj staris malsupre, aivdis la spiradon unu de la alia. 

Tie staris sola sur ŝtono en rekta pozo granda, juna knabino ; 
oni asertis, ke ŝi de la infaneco fianĉiniĝis kun li, kvankam li estis 

de fremda deveno. 

— Lej f , Lej f, kial vi tion faras ? 

ĉiuĵ sin turnis al ŝi ;la patro staris proksime kaj severe rigar- 
dis al ŝi, sed ŝi lin ne vidis. 

— Malsupreniru. Lejf, ŝi kriis ; mi vin amas kaj tie supre vi ne- 
nion povas fari ! 

Oni vidis, ke li pripensis ; daŭris du momentojn sed li daŭri- 
gis, pli alten. Li havis flrmtenon por manoj kaj piedoj ; tiel longe 
li daŭrigis, Setl baldaŭ li tro laciĝis ĉar ofte li ripozis. 

Maigranda ŝtono enkrulfalis, kiel malbona antaŭsigno, kaj ĉiuj, 
kiuĵ tie staris, sekvis ĝin per la okuloj ĝis ĝi estis malsuprenfalinta. 
Kelkaj homoj ne povis pli longe restadi kaj foriris. Soia la knabino 
rekte staris sur la ŝtono, tordis la manojn kaj suprenrigardis. 

Lejf denove Ĉirkaŭpalpis per la mano, tiam ĝi deiĝis, — §i tion 
klare vidis ; li ekprenis per la alia, kiu ankaŭ deiĝis. 

— Lejf. ŝi ekkriis tiel forte, ke resonis tra la montaro. Kaj la 
aliaj havis la saman senton. 

— Li ekglitas ! ili ekkriis kaj la geviroj etendis la manoĵn 
supren al li. 

Li efektive glitis, kuntrenis sablon, ŝtonojn kaj polvon, glitis, 
ĉiam glitis, pli kaj pli rapide. La homoj sin deturnis kaj malantaŭe 
ili aŭdis bruon kaj gratadon laulonge de la roko kaj poste ion pezan 
falanta kiel grandan pecon da malseko tero. Kiam ili kuraĝis 
rigardi malantaŭen, li tie kuŝis, frakasita kaj nerekonebla. 

La knabino kuŝis sur la ŝtono kaj la patro ŝin forportis. 

La junuloj, kiuj estis plej instigintaj Lejf por grimpi, nun ja ne 
kuraĝis alproksimiĝi por helpi lin ; neniu el ili estis sufiĉe kuraĝa 
por rigardi al ii. Du )a maljunuloj devis antaŭeniri. La plej maljuna 
el ili diris : 

— Jen frenezaĵo ; sed, li aldiris dum li suprenrigardis : estas 
tamen bone, ke io pendas tiel alte, ke ne ĉiuj ĝin povas atingi. 

Esperantigis Marc Cambien 

La 6-an de Junio je 3a 3-a oni telefone sciigis al mi, ke s-ro 
Vithalbhai J. Patel. unu el la ĉefaj Hindaj gvidantoj, estis en Ant- 
werpen. Li venis de Aŭstrujo. kie li post sia enkarcerigo restis 
dum kelka tempo por sia resaniĝo. 

Je la 4-a mi estis en la vagonaro kaj alvenis en Antwerpen, kiam 
finiĝis la temanĝo, organizita je la honoro de la eminenta gasto. 
Ne estis eble al mi saluti lin en la nomo de la Flandraj Esperantis- 
toj, nek en tiu de la militrezistantoj. Adiaŭvortoj estis adresataj 
al s-ro Patel, belega florbukedo estis prezentata al li. 

Tiu, kiu estis la unua Hindo elektita prezidanto de la Delhi- 
Parlamento, diris i. a. : <Mi laboris kun la vicreĝo, mi konas ĉiun 
altrangan Anglan oficiston, mi laboris en ĉiu fako kaj mi rajtas 
diri, ke ilia principo en la administrado estas : «disigu por regi!» 
ciam kiam oni diskutas pri memregado, subite okazas bataloj inter 
Hinduoj kaj Mahometanoj, kaŭzitaj de Anglaj incitantoj.» 

En 1930 Vithalhai Patel batalis kun la popolo. Kiel miloj da Hin- 
doj, li forlasis sian altsa,jlaritan situacion, 4000 funtoj jare, kaĵ 
baldaŭ troviĝis en malliberejo, kie oni- kvankam li estis grave mal- 
sana-ne flegis lin. 

En Januaro de la nuna jaro oni denove arestis lin, kelkajn 
tagojn post Mahatma Gandhi. Kaŭze de lia grava malsano oni ĉi 
foje liberigis lin kaj kuracado en Vieno iom plibonigis lian san- 
staton. 

La Hinda gvidanto volis nun rapide veturi al Londono kaĵ 
poste al Usono por tie fari paroladojn pri la heroa batalo por libe- 
reco de sia popolo, sed la Hindaj familioj, loĝantaj en Antwerpen, 
estis organizintaj akcepton je lia honoro kaj haltigis lin. 

Vespere, sur la Harwich-ŝipo. mi sidas antaŭ la respektinda 
maljunulo, vestita en blanka «khadi», la manspinita kaj mantek- 
sita ŝtofo, kiu estas viclebla ligilo kun la malriĉaj Hindaj popola- 
masoj. Trankvile kaj melankolie la saĝulo rigardas nin per siaj ni- 
graj okuloj. Kun hejmveo en la koro li diris : «Nia laboro estas en 
Hindujo». 

100.000 Personoj, inter kiuj pli ol 5.000 virinoj, estas en malli- 
berejo. La dua Ronda Tablo-Konferenco ne sukcesas. Oni ne parolas 
pri 'ibereco, sed pri «rezervaĵoj t. e.: altaj salajroj devas resti, 
la popolamasoj devas malsategi, la multekosta armeo devas resti 
sub Brita kontrolo kaj la Hincloj devas pagi por esti subpremataj 
kaj mortpafataj ! 

Mi staris sur la kajo kun !a bela florbukedo en mia brako : 
florojn S-ro Patel ne deziras. Apud mi starls mia filo kun la Hinda 
flago : adiaŭante nia kara Hinda frato salutis ĝin. Ĝi baldaŭ flirtu 
en libera Hindujo ! 

Erna Rieckmann-Sindhwad 

Int«rnacia Ecpcranticta 

lik»rk«nital« pcr ftcnal- 

kchnla Eulturc. 

En la fakkunsido de AbstineculoJ, okazinta dum la XXI-a en 
Budapest. Lundon la 5-an de Aŭgusto antaŭtagmeze en ejo de la 
universitato, la ĉeestantaj gesamideanoj el Aŭstrujo. Bulgarujo (tre 
multnombre reprezentita). Germanujo, Hungarujo, Jugoslavujo kaj 
Nederlando, sub prezido de s-ino Bramkamp-Weber (Schevenin- 
gen), post fervora kaj interesa diskutado, decidis fondi supre no- 
mitan laborkomitaton, kies celoj kaj taskoj estas : 

1) Akcelo kaj organizo de interrilato kaj kunlaboro de la espe- 
rantistaj abstineculoj (alkoholkontraŭuloj) ĉiulandaj ; 

2) Atentigo pri ia graveco kaj socia signifo de la urĝa aikohol- 
problemo ; varbado, propagando por abstineco resp. la ideo de i' 
kreo de senalkohola kulturo en la rondoj esperantistaj ; 

3) Interŝanĝo kaj koiekto de raportoj, sciigoj, statistikoj, entute 
ĉiuspeca materialo koncerne alkoholismo, kontraŭbatalo de alko- 
holismo, kontraŭalkohola ieĝdono, eduko, k, t. p. en la diversaj lan- 
doj ; publikigo de tiaj raportoj koncizformaj en la Esperanto-ga- 
zetaro kaj koncernaj tradukoj en Ja diversaj nacilingvaj landaj 
asbtineculaj gazetoj kaj revuoj, kaj precipe per tio ankaŭ 

4) Atentigo pri Esperanto kiel taŭga ilo por internacia kunla- 
boro kaj ĝia propagando en la rondoj de nacie organizitaj abstine- 
culoj kaj alkoholkontraŭuloj diverslandaj ; laŭeble aranĝo de fak- 
kunsidoj de esperantistoj ĉe naciaj, sed speciale ĉe Internaciaj Kon- 
gresoj kontraŭ la Alkoholo ; aranĝo de fakkunsidoj por senalkohola 
kulturo (alkoholkontraŭuloj, abstineculoj) ĉe Esperanto-land-kaj 
mondkongresoj. 

5) Laŭpova kaj laŭebla kunlaboro kun similaj movadoj so- 
ciaj kaj vivreformaj, precipe kun la movado por sentabaka kul- 
turo. 

Jen la nur konciza programo, laŭnecese ŝanĝota resp. komple- 
tigota. 

Kiel provizora centrejo estis elektita Wien. 

Elektita kiel prezidantino, samtempe delegitino por Nederlando, 
estis : s-ino Anna Bramkamp-Weber instruistino, Pansierstraat, 22, 
Scheveningen. 

Sekretario estas : s-ro W. Mudrak, Strozzigasse, 19/18, Wien 
VIII, Aŭstrujo, samtempe delegito por Aŭstrujo. 

Gesamideanoj tutmondaj ! Vi jam montris vian progresemon 
per tio, ke vi iĝis esperantistoj. Ne montru vin malpli progresemaj 
koncerne grava socia problemo, kiu estas la solvo de la urĝa alko- 
holdemando! Subtenu la movadon por senalkohola kulturo ! 

Gesamcelanoj ĉiulandaj, jam batalantaj sur tiu kampo, ekkonu 
la necesecon de intensiva internacia kunlaborado ! Jen, vidu la in- 
ternacie agantan alkoholkapitalismon, la plej grandan malamikon 
de senalkohola kulturo! De ĝi ni Iernu ! Kunhelpu, kunlaboru laŭ- 
pove, laŭeble ; sendu raportojn, sciigojn (koncizajn, bone leg- 
eblajn); propagandu por la ideo de senalkohola kulturo en rondoj 
de esperantistoj kaj por Esperanto en la naciaj fakaj rondoj de 
abstineculoj ! ĉiujn korespondaĵojn (respondkupono petata) sendu 
al la supre cititaj adresoj. 




LA MONAĤEJO DE SANKT-ARJANO 

(Het Klooster van Sint Arjaan) 


Flandra melodio 


Teksto de Frans de Cort 


*ĉu en Di-benata hal’ 

Estus mia rob’modesta, 

Kaj tutsimpla, sen detal’?» 
-Taŭgas ja la plej modesta. 
Monahejon k. t. p. 


Linjo plendis; Granda Di\ 
Sole vivi mi ne povas... 
Monahejon iru mi!» 

«Aŭdu, mi konsilon trovas : 
Monahejon de Sankt-Arjano 
Vi eniru do, infano! 
ŝuoparoj, laŭ la rit\ 

Staras du sub ĉiu tit’!» 


«Se laŭ via ja kombin’, 

Mi submetus min al beno, 
Kiu enkondukus min ?» 

He, la pastro kaj skabeno! 
Monahejon k. t. p. 


ŝin surprizis la decid’, 
Ruĝiĝante ŝi sopiris, 
Dum Vilhelmo. sen hezit’, 
Ai la kara Linjo diris : 
^Monahejon k. t. p. 


«Jes, sed vi ?» 6i diris plu, 

<"Mi kuniros, se ne ĝenas, 
ĉar sublita ĉiu ŝu' 

Certe al pied’ konvenas. 
Monahejon de Sankt-Arjano. 
Kune iru ni, infano, 
Suoparoj, laŭ la rit’, 

Staras du sub ĉiu lit’!» 


«Diru, ĉu la pentofar’ 
Estas dolĉa aŭ amara ? ► 
Monaheja regular’ 

A1 vi plaĉos, mia kara. 
Monahejon k. t. p. 


Tradukis Juul Karnas 


SUBTENO FOR NIA REVUO 

E1 Japanujo de Flandrema omiko, 10. — ; E1 Ronse : G. D. B 
9.—; G. Van der Kerken, 1.— Lusje van lijn 2, 5.— ; Jelen. 10.— 

eniute : 35 frankoj. 

Kor’mia estas harpo 
kun oraĵ kordoj eent; 
ludebla estas de vi 
nur tiu instrument’. 

Mi kredas : se disigus 
nin ia kruela sort f , 
rustiĝus kaĵ rompiĝus 
de 1’harpo eiu kord’. 


«ftta» harpo 

Je 1'lasta foj’. 

Je 1’lasta foj’sin kisas 
la nokto kaj la ter’; — 
ekkaptas min subite 
premanta nun mister’. 

La nokt’ alproksimiĝas, 
la nokt’ sen lum, sen lim’; 
la lampon ekbruligu : 
vekiĝas mia tim’! 

Jan van Schoor 


Bonaco al malricltaĵ 
ecpcranlbloj. 

En la Maja numero de LA PRAKTIKO ni publikigis la demandon: 
- Kiu havas bonan koron, por pagi la abonon anstataŭ kelkaĵ mai- 
riĉaj samideanoj ?» {La abono por unu jaro kostas 1 dotaron). 

Je tiu demando ni rieevis surprizan respondon de unu granda- 
nima samideanino, kiu bedaŭrinde malpermesis publikigi sian no- 
mon. ŝi skribas : 

« Ne por montri bonan koron, sed por pruvi mian grandan ŝaton 
al via grandioza instrua kaj amuza gazeto La Praktiko, mi sendas 
al vi 200 dolarojn. Per tiu sumo mi pagas por 400 malriĉaj samidea- 
noj la duonon de unu jarabono, tiel, ke la alian duonon pagu la 
abonantoj mem. La Praktiko devas esti en la manoj de ĉiu Espe- 
rantisto. kiu volas lerni kaj ridi». 

Esprimante koran dankon al la nobla donacintino, ia eldo- 
nejo de LA PRAKTIKO de sia flanko decidas simile pagi la duonon 
de'la jara abono por 100 malriĉaj samideanoj. Sekve de tio entute 
500 personoj povos ĝui la favoran abonon. 

Ni alvokas nun tiujn gesamideanojn. kiuj suferas pro la eko- 
nomia krizo kaj pro la falo de la naciaj valuto, ke ili rapidu par- 
topreni en ĉi tiu malofta favoro. 

En interkonsento kun la donacintino ni aranĝas la disdonon 
de la donaco en la jena plej facila kaj plej oportuna maniero : 

ĉiu persono. kiu deziras la favoran abonon, sendu al ni en 
simpia letero 10 (dek) tiajn poŝtmarkojn de sia propra lando, per 
kia li afrankas la eksterlandan leteron : en Belgujo tia poŝtmarko 
kostas 1.75 fr. La valoro de 10 tiaj poŝtmarkoj kune pli-malpli ega- 

las al duona clolaro, do al duonĵara abono. La alian duonon de la 
abonprezo ni pagos el la donacita sumo. 

Kontraŭ la tiel pagita abono ni liveros LA PRAKTIKON dum 
la tuta jaro 1932 (do ni sendos ankaŭ la ĝis nun aperintajn nume- 
rojn de Januaro). Mendoj ne konformaj al la supra maniero ne estos 
plenumataj. 

Pluraj personoj povas sendi la abonon kune en unu letero, por 
Ŝpari afrankon. Oni skribu sian nomon kaj adreson tre klare, laŭ- 
eble per skribmaŝino, aŭ imitante presitajn literojn. En la letero 
oni ne forgesu aldoni, kion ni faru kun la poŝtmarkoj. se la mendo 
alvenas tro malfrue, t. e. post la disdono de la 500 favorabonoj. ĉu 
ni resendu la markojn, aŭ uzu ilin por duonjara ordinara abono ? 

Al tiuj personoj, kiuj ankoraŭ ne konas La PRAKTIKON, ni 
sendas specimenan numeron senpage, je peto. 

La leterojn kun la mendoj kaj poŝtmarkoj oni devas adresi 
al : La eldonejo de LA PRAKTIKO, Internacia Cseh-Instituto de 
Esperanto, Oostduinlaan 32, Den Haag, Nederlando. 



La Konferenco pri senarmigo*! Kiom da homoj atendis savon 
de ĝi — kiom da homoj male dubis pri ĝia kapableco, doni al la 
homaro la pacon. Kial ili dubas ? ĉar paco povas regi nur se estas 
en la homoj pacema spirito. ĉu estas nun en la homoj pacema 
spirito ? 

La homo estas la produkto de sia edukado. La homa estaĵo 
prezentas «tutecom : sentoj, intuicio, racio, volo, formas ĝian tuta- 
ĵon. Se unu flanko de tiu estaĵo estas tuŝata. tuj ĉiuj aliaj flankoj 
kunvibras. Pro tio la ĉiutaga vivo — en la familio, en la strato, en 
la socia medio — havas fortegan influon sur infanoj kaj postlasas 
sur ili neforigeblajn signojn. 

Kiel la homo estis edukita en sia infanaĝo, tiel H kondutos en 
sia maturaĝo. Kaj, Ĉar ĉio en nia mondo reagas kaj reefikas, la 
individua vivo influas la socialan vivon, kaj la sociala la individuan, 
La tradicia lernejo. per siaj kontraŭ-naturaj, kontraŭpsikologiaj 
postuloj. kontribuas al senekvilibrigo de Tindividuo, sekve al senek- 
vilibrigo de la socia medio. Ĝi tiel kreas spiriton de malordo, de 
milito, de senbrida revolucio. 

Male, la Aktiva Lernejo, permesante al sanaj estaĵoj kon- 
servi kaj kreskigi sian korpan kaj spirltan sanon, realigus, se ĝi 
estus ĝeneraligita. socian medion, en kiu milito kaj bruta per- 
forto aŭtomate malaperus. Kia devas esti vera Aktiva Lernejo, kia 
devas esti moderna eduko, konforma al la korpaj kaĵ psikaj bezonoj 
de infano, kaj al la sociaj bezonoj de la homaro ? La respondoĵ al 
tiuj demandoĵ estas priskribitaj kun tiom da precizeco kaĵ altspiri- 
teco en «Estonta Eduko» 1), verko de la mondfama pedagogo kaj 
sociologo I )-ro Ad. Ferriere, ke pri tio ni ne insistos tie Ĉi. 

Homoj edukitaj laŭ tiaj principoj kaj metodoj sukcesus trovi 
solvon al la konfliktoj. Ili eĉ evitus konfliktojn, starigante just- 
econ por ĉiuj -- ne sekan, juran justecon, sed justecon, kiu certigus 
al ĉiu laboranto tion, kio estas necesa por vivi sane kaj por ĝui 
vivon, justecon konsistantan el amo kaĵ kiu elvokus amon. laŭ Ia 
plej alta senco de tiu ĉi vorto. 'iam ne necesus plu ■'Konferenco pri 
renarmigo», ĉar sponte 3a homoj ne tolerus plu militon, nek ar- 
migon. 

H. I. 


l) Ad. Ferriere. Doktoro en sociologo, Estonta Eduko, Alvoko al gepatroj kaj 
eduk-estraroĵ, el «Transformons 1'Ecole» tradukis H. Danneil. Eldona Servo de 
H.E.A., l, Tour de lTle Geneve 1929, 1 vol. 72 paga, prezo 1.50 sv. fr. 


Hiiero en la vnifcmla 

En nia Junia numero ni publikigis artikolon ĉerpitan el cir- 
kulero de s-ro I-ro M. F. Onnen pri la «mizero en la Universala 
Esperanto-Asocio» 

En la lasta numero f Junio-Julio) de Esperanto la Komisiono 
de U E A skribas «pri la atakoj de s-ro Onnen, Hago» i. a. : 

«En la tuj postmilitaj jaroĵ UEA ĝuis tutmondan simpation, 
viglan kreskon de membronombro kaj kasrimedoj, ĝis subite en 1925 
haltis tiu ĝojiga stato, kaĵ ne revenis.» 

<i Jen la dua frazo de la alvoko Onnen, jen jam la unua kaj gra- 
va erarigo de la publikot La vero estas, ke, por rekonstrui la disfa- 
lintan movadon kaj ebligi aliĝojn al UEA, ĝia Komitato funckciigis 
la Asocion parte el la kapitalo, kun jaraĵ deficitoj inter dudek kaj 
tridekmil frankoj, kaj kunkalkulante la klopodoĵn ĉe la Ligo de Na- 
cioj, ĵetis proksimume okdek mi) frankojn en la aferon (Oficialaj 
raportoj al la kongresoj en Praha, Helsinki, Nŭrnberg, Vieno k. t. p.) 
Pro tiu eksterordinara klopodo ni atingis la plej favoran ciferon de 
9.424 membroj dum 1925, sed ankaŭ komencis plialtigi la naciajn 
prezojn de la kotizoj, reduktis la alpagoĵn el la kapitalo k.t.p, 
Depost 1925 Ia membronombro estis : 8.687, 9.100, 9.071, 9.113, 9.062 
kaj 8.835 en 1931. Estas la malplimultiĝo je 600 membroj inter 1925 
kaj 1931, kio «pruvas la ne-prosperon de la Asocio . Gia kaŭzo nur 
povas esti la «netaŭgeco de la kondukantoj», pliaj eblaj kaŭzoj ne 
eniras la kapon de nia kritikanto. Male ^ekzistas por UEA abunda 
kvanto da favoraj cirkonstancoĵ pere de kiuj ĝi povus akiri ĉiujare 
centojn, eble milojn da fidelaj membroj. se ĝi nur estus taŭge gvi- 
data.* Feliĉa optimisto. kiu en la jaro 1932 trovas favorajn cirkon- 
stancojn! La seriozajn legantojn ni simple atentigas ke 600 el 9.400 
faras perdon de 6,6 %, suferitan en «favora* epoko dum kiu ruiniĝis 

la financoj de gravaj landoj, kaj krakis mondfamaj entreprenoj 
Kian kriegon elpuŝos amiko Onnen ĉi tiun someron, pri malmultiĝo 
multe pli granda minaca kasstato ? 

«Laŭ Onnen, UEA ja lacile devus rezisti la mondkrizon «ven- 
tego povas nur skuigi, ne difekti tutsanan arbon.» Tutaj arbaroj, 
de ventego faligir taj, Ŝajnas esti tiom nekonataj al S-ro Onnen 
kiom la graveco de la mondmizero. Per infana komparo li kovras la 
mankon de serioza pripenso. 

«La Estraro de UEA ne mantenas la Statuton» 

"...En sia prediko pri la graveco de la statuto, nia piendanto 
konstatas «fatalan senzorgecon koncerne la efiktenadon de la sta- 
tuto kaj opinias ke tiu «ne laŭstatuta pozicio ne malplaĉas al la 
estraro, kiu per ĝi ĵa havas pli da libereco agadi sen kontrolo. Nu, la 
legdonintaro, de 1920, kiu tutbone komprenis la dezirindecon de 
regulaj kunvenoj> estis gvidita de S-ro Stettler, kaj li mem verkis 
la nunan kiel la antaŭan statutojn de UEA. Estas pli ol strange, ke 
S-ro Onnen volas instrui la aŭtoron pri sia verko, lin riproĉanta 
pri malobeo ai siaj propraj ideoj. 

«La membroj ne estas informataj ; estas pendanta dika vualo 
inter la Anoj kaj la Estraro.» 

«Jen Ia faktoj: La Komitato estas informita plurfoje dumjare 
per cirkuleroĵ de la Direktoro kaj Prezidanto. kaj voĉdonas pri ili. 
Dum ia kongresoj la kutime malmultaj Komitatanoj kunsidas. in- 
vitante al la kunveno (ĝoju, S-ro Onnen, tio ne estas en la statuto) 
la troveblajn ĉefdelegitojn kun konsila voĉo. Krom tio, la malgranda 
Komitato, Ua Komisiono), interŝanĝas pliajn cirkulerojn; la ĉefde- 
legitoj ricevas specialajn cirkulerojn de la Direktoro, la Delegitoj la 
Oficialan Bultenon, la abonantoj estas informataj en Esperanto, la 
membroj per la Ja; libro, kaj ĉiu ajn, preta oferi la modestan prezon, 

povas legi la jarraporton en la «Esperantista Dokumentaro», eldo- 
nita de 1'ICK. 

«Se tio ne sufiĉas tranĉi la dikan vualon de S-ro Onnen, ni 
petas pardonon, «Ultra posse nemo obligatur». 

«La gazeto ne havas allogan enliavon ; ĝi ne estas efika varb- 
helpilo». 

«Tion S-ro Onnen pruvas matematike ; de 1921 ĝis 1931 la nom- 

bro de Membro-Abonantoj ialis de 77% el la tuta membraro al 
66 % ! 

Respondo : Bilanco UEA 31 Okt. 1921 (Esperanto kaj raporto 
Nŭrnberg) Membroj entute : 5.983. MA 4.379. Enspezoj el la MA • 
fr. 28.833.—. 

«Bilanco UUA 31 Okt. 1931 (Esperanto. Januaro 1932). Membroj 
cntute : 8.835. MA. 5.229. Enspezoj de la MA : fr. 44.069.—. Meza en 
spezo el MA : 1921 : fr. 6,47. 1931. fr. 8,60. 

« La solvo de la enigmo troviĝas en tio, ke iom post iom ni 
altigis la favorprezojn al landoj kun malbona valuto, ne povante 
daŭre liveri por 6 ĝis 7 fr. tion, kio devus enspezigi 10 fr. Sed nia fcli- 
ĉa kritikanto vivas en lando ŝajne sen krizo, kun bona valuto, ĵu- 
ĝante internaciaĵojn el Ia muroj de sia laborĉambro. 

«Pri la «allogeco* de nia gazeto nl simple atentigas kiom mal- 

facelige estas redakti revuon kiu ektuŝu nek politikan, religian. na- 
cian problemojn, nek alportu novalojn jam konitajn, nek fariĝu 
tro lingva, nek tro literatura, teknika, komerca. nek kaj nek! Ek- 
sterulo havas neniun ideon kiom malfacile troviĝas ĝusta mezo, pli 
malpli ai ĉiu plaĉanta, kaj kiom observemaj estas certaj legantoj 
pri trapaso de ia limo, de ili en siaj pensoj fiksita. 

«...Rilate la administraĵojn ni rapide klarigas. ke oficiala kon- 
trulo de la Kaso, farita de « reprezentanto de bankoi>, fariĝis male- 
bla pro decido de la oenevaj bankoj, malpermesi al siaj librotenistoj 
uzi la nomon de la firmo por tiaj privataj laboroj. Daŭra kontrolo de 
banko estus multe tro elspeziga, sekve ni prenas nuntempe eksper- 
ton pri librotenado anstataŭ bankisto. Plie kontrolas surloke la 
Komisionanoj, dum la Paska kunveno. 

«A1 la personaj atakoj de S-ro Onnen ni ne respondas, cetere 
ankaŭ ne kapablus klare respondi, ne komprenante ilian logikon. 
lam, dum la tempoj de S-ro Hodler kaj ĝis 1925. la Asocio bone 
prosperis, poste ĉio fariĝis malbona! Sed de 1921 ĝis nun, estris 
preskaŭ la samaj personoj, funkciis la sama Direktoro kaj Rcdakto- 
ro. ĉu do ili estis ĉiam maltaŭgaj, malgraŭ la prospero, Ĉu ili mon- 
triĝis nekapablaj kiam iii havis la malfeliĉan ideon akcepti S-ron 
Gnnen kiel ĉefdelegito. aŭ ĉu sublte ili fariĝis tro maljunaj kiam ili 
ĉ^sigis siajn rilatoj n kun li ? 

... Ke S-ro Onnen nur celas la bonon de tJEA, tion ni kredu 
je lia honoro, ke li konkludas malrekte, tio vidiĝas el liaj skriba- 
ĵoj. Sed ni bedaŭras ke tiom supraĵe. laŭ sola studo de kelkaj pape- 
roĵ en lia tirkesto, li provis publikan malbonfamigon. 

ĉiam aginte malkaŝe kaj bonkonscience, ni ne cedos al la 
postulo de malkontentulo, foriasi niajn postenojn dum la plej dan- 
ĝeia momento, kaj restos fidelaj.» 

S-ro Onnen publikigis en «Heroldo de Esperanto de la 3-a de 
Julio sian respondon al la Komisiono de U. E. A. Kiu interesiĝas 
pri la afero legu lian respondon. Ni faras finon kaj esperas, kun 
«Heroldo de Esperanto*, ke «la Pariza kongreso efektivigos la jam 
pramalnovan deziron de lesperantistaro je taŭga racla organi- 
zo. > 


infer ni. 

AALST — PIONIRO. Dum la monato Julio nia grupo vigle la- 
boris. ĉiudusemajne ni daŭrigas la klarigojn pri la kurso en «'J oe- 
risme« Afiflanke, nia membro s-ro de Kegel donis provlecionon laŭ 
la ĉe-metodo ; ĉi tiu leciono faris bonegan impreson. 

La elekto de nia prezidanto kiei prezidanto de «Flandra Ligo 

Esperantista» estas grandega honoro por «Pioniro». 

S-ro Eeckhout, estrarano de nia grupo, baldaŭ komencos kur- 
son ĉe la loka socialista grupo kaj tiel pligrandigos la esperantis- 
taron en nia urbo. 

Ni decidis doni post ĉiu leciono redaktad-horon por perfektigi 

niajn anojn en la lcterskribarto. Ankaŭ la tradukadon de «Neniam 
plu milito* ni daŭrigas. 

AARSCHOT. — F. G. E. «LA PROGRESO ■ Nia Esperanto- 
ekpozicio okazos de la 21-a gis la 28-a de Aŭgusto en nia urbo.Ni jam 
ricevis amason da revuoj kaj aliaj presaĵoj el diversaj landoj. ĉiu 
esperantisto, kiu vizitas la Aarschotan kirmeson dum tiuj tagoj, 
estas insiste petata nepre viziti nian ekspozicion. Se estus ankoraŭ 
samideanoj, kiuj volus sendi esperantaĵojn al ni, ni ilin kore dankus. 

ANTWERPEN. — FLANDREMA GRUPO ESPERANTISTA. —- 
Nun kiam la Somero estas en la lando, ni profitas de la bela vetero 
por fari ekskursojn al la kamparo. Malgraŭ la somera sezono la 
Merkredaj kunvenoj en «Pannenhuis» estas multnombre ceestataj : 
la grupo neniam tiel floris kiel nun. 

Jen la ĉefpladoj de la Merkredaj kunvenoj dum Aŭgusto : lega- 
do el La verda Kato ; diskuto pri «ĉu ekzistas Flandra lingvo ?»; 
raporto pri la Pariza kongreso ; rakonto pri vojaĝo al Londono ; dis- 
kuto pri « Naciismo kaj Internaciismo». 

La 7-an de Aŭgusto ni partoprenos la Internacian Pac- mani- 
festadon en Breda (Nederlando) ; la bicikiistoj kunvenas je la 
6-a matene apud Schijnpoort, kaj la 21-an ia tuta grupo pilgrimos 
al Diksmuide, fidela al sia devizo : «Libera Flandrujo en paca Mon- 
do.* La 14-an ni ekskursos al Emblehem. la 28-an ai Lichtert : por 
ambaŭ ekskursoj oni kunvenos je la 8-a matene apud la Turn- 
houtsche poort. 

BRl SSEL. — N. E. L. E. — La 28-an de Junio okazis la unua 
ĝenerala jarkunveno de nia grupo. La sekretario raportis pri la 
laboro larita dum nia 8-monata ekzisto : i. a. pri la 2 kursoj orga- 
nizitaj de Nele kun sume 30 lernantoj, pri la starigo de biblioteko, 
pri nia propagando en la Flandraj grupoj kaj unuiĝoj Bruselaj, 
pri la varbado de novaĵ membroj, k. t. p. Malgraŭ la komencaj 
malfacilaĵoj ni povas konstati kontentigan kreskon de nia gru- 
panaro. Vere, la rezuito akirita estas kuraĝiga kaĵ ni ĉiuj multon 

esperas de nia estonta laboro por la bono de la Flandra Esperanto- 
movado. 

— La lasta ĝenerala kunveno elektis s-anon 
Eugeen Vandenberghe kiel prezidanton de la bicikla sekcio, Post la 
sukcesplena ekskurso al Roeselare kun 20 gepartoprenantoj, estas 
projektita promenado al la «Kluisberg» ; por tio eble estus utile in- 
terkonsenti kun la samideanoj el Ronse kaj Oudenaarde. 

— Merkredon, 3-an de Aŭgusto. okazos la kutima ĝenerala kun- 
veno. Pro la libertempa periodo «Nia Informilo» ne aperos ĉi 
tiun monaton. Oni tamen venu multope al la kunveno por arangi 
Ia komunajn promenadojn dum la kirmesa periodo. 

NIEUWPOORT. — Post ia fino de la lasta kurso alvenis 30 

novaj lernantoj instigataj de la kurso, publikigata en «Toerisme». 

S-roj Somerling kaj Braet kuraĝe daŭrigas Ia kurson kaj kunve- 
nojn. 

OUDENAAR0E AL PACO — Nia ĵus fondita grupo kunvenas 
ciumaide je la 7-a vespere, La 2-an de Aŭgusto okazos ludkart-ves- 
pero, dum kiu ĉiuj konversacioj okazos nur en Esperanto ; !a 9-an 

nia unua kantvespero, dum kiu ni lernos du belegajn kantojn ; la 
16-an perfektiga konversacia vespero kaj la 23-an okazos legado 
kun traduko de la fama libro «Tra sovaĝo Kamĉatko>. ĉiu membro 
nepre ĉeestu ĉi liujn interesajn mardajn vesperojn. 

KOESELARE — La bicikla sekcio «La verda Rado» de la 
Esperantista grupo el Kortrijk vizitis nian grupon la 3-an de Ĵulio. 
La interkonatiĝan kunvenon ĉeestis ankaŭ kelkaj amikoj el Brug- 
ge. Post bonvena deziro kelkaj kantemaĵ gesamideanoj aŭdigas es- 
perantajn kantojn. La freŝa vetero logis nin en la hotelan ĝardenon, 
kie multaj fotoj estis farantaj. Sekvis promenado tra la urbo kun 
vizito al la monumento de Albrecht Rodenbach kaj poste oni devis 
disiri kun tutkora : «gis revido!» 

La grupo baldaŭ eldonos sian monatan bultenon, redaktotan 
perte Flanare, parte Esperante. Ni ankaŭ organizos Esperantan eks- 
pozicion, tial ni ĝentile petas sendi ĉiuspecajn Esperantaĵojn kai 
sciigojn ai Honorĉ Braekevelt, Statiedreef, 177, Roeselare. 

RONSE. — LA PACA STELO. — Nia grupo ĵus eniris sian kvaran 
ekzistjaron kaj animitaj per nova, freŝa kuraĝo, ni prezentas al 
niaj gemembroj la sekvantan programon por la monato de Aŭgusto : 
la 3-an okazos ia tradicia kantvespero; la 10-an ni daŭrigos la tra- 
dr.kadon de la iiteratura verko '<Tiel la Flandroj rakontas-; la 17- 
an okazos ainuza vespero kun bulludo kaj senpagaĵ premioj ; la 
24-an okazos io nova ; ni pritraktos diversajn gramatikajn mal- 
facilaĵojn kaj estos uzata por tiu perfektiga leciono <Heroldo de 
EsperantOv, Jen denove programo, kiu devas kontentigi kiun ajn. 

Dimanĉon, la 28-an de Aŭgusto ,nia grupo ekskursos aŭtobuse 
al Oostende, kaj vizitos dumvoje la faman urbon Ieperen. La prezo 
estas 25 fr. kaj oni povas enskribi ĝis la 20-a. Pliaj informoj sekvos 
cirkulere. 


PACIFISTA ESPERANTISMO. — Heroldo menciis en la Paska 
numero. ke la unua kaj la lasta viktimoĵ de la mondmilito estis 
samideanoj. A1 tio ni povas aldoni, ke la lasta viktimo de la milita- 
rismo en Belglando same estas esperantisto. Efektive, ĵuna sami- 
deano, Wim De Roover, membro de Flandrema Grupo Esperantista 
el Aarschot, estas enkarcerigita, ĉar li rifuzas soldatan servon eĉ 
dum paca periodo. Nia kuraĝa samideano nun «libertempas* en 
malliberejo de Antverpeno. Li profitis la okazon (?) por diligente 
pliperfektigi sian lingvoscion. G. D. (E1 "Heroldo de Esperanto»). 

2000 MEMBROĴ! — Ni sincere gratulas la «Federatie van Arbei- 
ders-Esperantisten in het gebied van de Nederlandsche taal>, kiu, 
laŭ sia organo «Laborista Esperantisto*, antaŭ nelonge enskribis 
sian 2000-an membron. 

ERRATUM. — Raportanto en sia raporto pri la 3-a Flandra 
Kongreso de Esperanto parolas pri «nia blinda Franca samideano 
Curnelle»; devas esti Masselier. S-ro Curnelle tute ne estas blinda! 

